《过芜湖望天门山》
明代·管讷

扬帆下芜湖，梁山在吾目。大江从西来，天门势如束。

川日波上明，野树烟中绿。良朋有佳制，每愧貂难续。

顾兹欲忘言，何以慰心曲。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。